wannaphong/clean_thaiwikipedia huggingface dataset:
# เรซอ แอซีมี
เรซอ แอซีมี  เป็นนักการเมืองและทหารชาวอิหร่าน ดำรงตำแหน่งรัฐมนตรีว่าการกระทรวงสงคราม (หรือกระทรวงกลาโหม) ในคณะรัฐมนตรีของแอมีร์แอบบอส โฮเวย์ดา และผู้บัญชาการทหารของอิหร่าน นอกจากนี้เขายังเป็นรัฐมนตรีว่าการกระทรวงสงครามในหลายรัฐบาล เป็นเจ้าหน้าที่ระดับสูงของอิหร่านคนหนึ่ง และยังเป็นผู้ช่วยส่วนตัวของพระเจ้าชาห์อีกด้วย

 ประวัติ 
เรซอ แอซีมี เกิดเมื่อวันที่ 31 ตุลาคม ค.ศ. 1912 (หรือในปี ค.ศ. 1913) หลังจากนั้นเขาเข้าเรียนโรงเรียนนายทหารในเตหะรานเมื่อปี ค.ศ. 1929 และหลังจากนั้นเขาประจำการที่กองทัพอิหร่านและเรียนที่วิทยาลัยสงครามในปี ค.ศ. 1940

 ตำแหน่งทางทหารและการเมืองของเขา 
เขาเป็นผู้บัญชาการทหารบกแห่งจักรวรรดิอิหร่านในประมาณปี ค.ศ. 1960-1966 และเขาลาออกด้วยข้ออ้างในอาการป่วยและต่อมาเขาเป็นผู้ช่วยทั่วไปของพระเจ้าชาห์จนถึงปีค.ศ. 1970

ต่อมาเขาเป็นรัฐมนตรีว่าการกระทรวงสงครามในปี ค.ศ. 1971 ถึง 1977 ในคณะรัฐมนตรีของแอมีร์แอบบอส โฮเวย์ดา ซึ่งเขาได้รับตำแหน่งนี้ในวันที่ 13 กันยายน ค.ศ. 1971 เขาเป็นหนึ่งในเก้าของคณะรัฐมนตรีที่ไม่ใช่ลูกน้องหรือคนสนิทของนายกรัฐมนตรี รัฐมนตรีช่วยกระทรวงสงครามก็คือพลเอกแฮสแซน ทูฟานียอน ในขณะที่เขาจัดการเรื่องด้านกฎหมายในขณะที่รัฐมนตรีช่วย, นายพลทูฟานียอนรับผิดชอบในจัดจ้างซื้ออาวุธ

เขาเป็นรัฐมนตรีว่าการกระทรวงสงครามในคณะรัฐมนตรีของแจมชีด ออมูซกอร์ในวันที่ 7 สิงหาคม ค.ศ. 1977 และคณะรัฐมนตรีของแจอ์แฟร์ แชรีฟเอมอมีในวันที่ 27 สิงหาคม ค.ศ. 1978https://www.washingtonpost.com/archive/politics/1978/08/28/new-cabinet-named-in-iran-shakeup/cade8a51-4836-4b3b-b1bf-4a1a3dced55e/ และเขาได้รับตำแหน่งรัฐมนตรีว่าการกระทรวงสงครามในคณะรัฐมนตรีของโกลอมเรซอ แอซฮอรีเมื่อวันที่ 6 พฤศจิกายน ค.ศ. 1978

และเขาหนีออกจากอิหร่านและหลังการปฏิวัติอิหร่านและอาศัยอยู่ในปารีสทันที

 แหล่งอ้างอิง
# วัดโคกสมานคุณ
วัดโคกสมานคุณ เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลหาดใหญ่ อำเภอหาดใหญ่ จังหวัดสงขลา 

วัดโคกสมานคุณ เดิมเป็นวัดร้างเรียกกันว่า วัดโคกเสม็ดชุน  เป็นวัดร้างมาประมาณ 30 ปี เนื้อที่วัดประมาณ 27 ไร่เศษ  มีรูปคล้ายกงฉากช่างไม้  ในสมัยที่ทางรถไฟย้ายจากสถานีชุมทางอู่ตะเภามาตั้งที่สถานีชุมทางหาดใหญ่ พระเณรที่เดินทางโดยสารรถไฟมาลงที่สถานีรถไฟชุมทางหาดใหญ่ได้เห็นความลำบากในเวลามืดค่ำ พระอุปัชฌาย์ปาน ปุญฺญมณี เจ้าอาวาสวัดคลองเรียน จึงต้องการที่จะตั้งที่พักสงฆ์ในบริเวณที่วัดร้างเดิมเพราะมีเสาไม้แก่นเป็นหลักสีมาปรากฎอยู่ (หลวงทิพย์สงคราม ต่อมาเลื่อนเป็นพระเสน่หามนตรี) พระอุปัชฌาย์ปาน (หลวงพ่อปาน) ได้ชักชวนชาวบ้านสร้างศาลา จนมีพระภิกษุมาจำพรรษา ตั้งเป็นวัดเมื่อ พ.ศ. 2466 ได้รับพระราชทานวิสุงคามสีมาเมื่อ พ.ศ. 2475 ได้ทำการผูกพัทธสีมา เมื่อ พ.ศ. 2480 และได้เปลี่ยนชื่อจาก "วัดโคกเสม็ดชุน" เป็น "วัดโคกสมานคุณ"  ต่อมาเมื่อ พ.ศ. 2516 อุโบสถหลังเก่าได้ชำรุดต้องรื้อหลังคาออกหมดและได้สร้างและเปลี่ยนแปลงแบบหลังคาใหม่ตามแบบของกรมศิลปากร จนแล้วเสร็จเมื่อ พ.ศ. 2518

เมื่อ พ.ศ. 2520  พระบาทสมเด็จพระมหาภูมิพลอดุลยเดชมหาราช บรมนาถบพิตรได้เสด็จยกช่อฟ้าพระอุโบสถ และพระราชทานราชทรัพย์ส่วนพระองค์เพื่อบำรุงวัด ด้วยเหตุนี้วัดโคกสมานคุณจึงกลายเป็นพระอารามหลวง
# สตีเฟน แมตตูน
สตีเฟน แมตตูน (5 พฤษภาคม 2359 - 15 สิงหาคม 2432) หรือที่คนไทยเรียกว่า หมอมัตตูน เป็นมิชชันนารีเพรสไบทีเรียนชาวอเมริกัน ซึ่งทำงานในสยามระหว่างปี พ.ศ. 2390 - 2407 งานของเขาได้แก่การแปลพันธสัญญาใหม่ เป็นภาษาไทย

 การงาน 
หมอมัตตูนทำหน้าที่เป็นล่ามให้กับทาวน์เซนด์ แฮร์ริส ในปี พ.ศ. 2399 โดยแฮร์ริสเข้ามาที่สยามเพื่อปรับปรุงสนธิสัญญาไมตรีและพาณิชย์ระหว่างสหรัฐฯ กับสยาม หรือสนธิสัญญาโรเบิร์ตส์ จากนั้นแฮร์ริสก็เดินทางไปญี่ปุ่นเพื่อรับตำแหน่งทูตสหรัฐฯ ประจำประเทศญี่ปุ่นคนแรก หมอมัตตูนจึงได้รับแต่งตั้งให้เป็นกงสุลสหรัฐคนแรกในสยาม

หลังจากกลับมาที่สหรัฐอเมริกา หมอมัตตูน ได้รับการแต่งตั้งให้เป็นอธิการบดีคนแรกของมหาวิทยาลัยจอห์นสัน ซี. สมิธ ในปี พ.ศ. 2413 โดยดำรงตำแหน่งอธิการบดีจนถึงปี พ.ศ. 2427 หลานชายของหมอมัตตูน คือนอร์มัน โทมัส เป็นผู้สมัครชิงตำแหน่งประธานาธิบดีสหรัฐฯถึง 6 ครั้งจากพรรคสังคมนิยม
# กีฬาเรือใบในโอลิมปิกฤดูร้อน 2024
การแข่งขันกีฬาเรือใบในโอลิมปิกฤดูร้อน 2024 จัดขึ้นระหว่างวันที่ 28 กรกฎาคมถึง 8 สิงหาคม ค.ศ. 2024 ณ มาร์แซย์ ประเทศฝรั่งเศส จัดแข่งขัน 10 รายการOlympic sailing overhauled in ‘gender equity’ drive for Paris 2024

 การคัดเลือก 

 ภาพรวม 
 การเปลี่ยนแปลงรายการและอุปกรณ์ 
 Laser, Laser Radial, 470, Nacra 17, 49er และ 49erFX กลับมาในปี 2024
 ตอนนี้ 470 เป็นรายการผสมแทนที่จะแยกรายการสำหรับชายและหญิง
 ฟินน์ถูกตัดออก
 RS:X ถูกแทนที่ด้วย IQFoil ทั้งรายการชายและหญิง
 มีการเพิ่ม Formula Kite ให้กับทั้งรายการชายและหญิง

 คลาส (อุปกรณ์) 
 คลาส  ประเภท  รายการ  เพศ  นักกีฬา  Trapeze  Mainsail  Jib/Genoa  Spinnaker  Classes Intro.  Event Intro.  IQFoil  Foiling sailboard  Fleet  หญิง  1  -  +  -  -  2024 IQFoil  Foiling sailboard  Fleet  ชาย  1  -  +  -  -  2024 Laser Radial  Dinghy  Fleet  หญิง  1  -  +  -  -  2008  Laser  Dinghy  Fleet  ชาย  1  -  +  -  -  1996  หลายครั้ง  470  Dinghy  Fleet  ผสม  2  1  +  +  +  1976  1998  49er  Skiff  Fleet  ชาย  2  2  +  +  +  2000  หลายครั้ง  49erFX  Skiff  Fleet  หญิง  2  2  +  +  +  2016  Nacra 17  Multihull  Fleet  ผสม  2  2  +  +  +  2016 Formula Kite  Kiteboard  Fleet  หญิง  1  -  +  -  -  2024 Formula Kite  Kiteboard  Fleet  ชาย  1  -  +  -  -  2024

 ประเทศที่เข้าร่วม 
การแข่งขันกีฬาเรือใบในโอลิมปิกฤดูร้อน 2024 มีทั้งหมด 65 NOC เข้าร่วมการแข่งขัน ดังนี้

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  เจ้าภาพ
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 

 กำหนดการแข่งขัน 

+กำหนดการ รายการ ↓ / วันที่ →  อา 28  จ 29  อ 30  พ 31  พฤ 1  ศ 2  ส 3  อา 4  จ 5  อ 6  พ 7  พฤ 8  ศ 9ประเภทชายIQFoil   S   MR      Formula Kite         S  MRILCA 7      S  MR   49er  S   MR       ประเภทหญิงIQFoil   S   MR      Formula Kite         S  MR ILCA 6      S  MR   49er FX  S   MR       ประเภทผสม470       S  MR  Nacra 17        S  MR  

 สรุปเหรียญรางวัล 
เหรียญรางวัลทั้งหมด 30 เหรียญ ได้รับโดย 19 NOC

 ตารางเหรียญรางวัล 

 ประเภทชาย 
iQFoil   Formula Kite   Laser   49er Diego BotínFlorián Trittel Isaac McHardieWilliam McKenzie Ian BarrowsHans Henken

 ประเภทหญิง 
iQFoil   Formula Kite   Laser radial   49erFX  Odile van Aanholt<br/ >Annette Duetz Vilma Bobeck<br/ >Rebecca Netzler Sarah Steyaert<br/ >Charline Picon

 ประเภทผสม 
470 Lara VadlauLukas Mähr Keiju OkadaMiho Yoshioka Anton DahlbergLovisa KarlssonNacra 17 Ruggero TitaCaterina Banti Mateo MajdalaniEugenia Bosco Micah WilkinsonErica Dawson
# ฟุตบอลถ้วยพระราชทานประเภท ก. ประจำปี 2541
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2541 จัดขึ้นโดยนำทีมสินธนา ชนะเลิศไทยพรีเมียร์ลีก ฤดูกาล 2541 กับ ธนาคารกรุงเทพ ชนะเลิศไทยเอฟเอคัพ 2541 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

 ชิงชนะเลิศ 

สินธนา: GK   กิตติศักดิ์ ระวังป่าDF   นิเวส ศิริวงศ์ DF   สุประมิตร บุญมีมากDF   ภานุพงษ์ ฉิมผูก MF   พนิพล เกิดแย้มMF   ธงชัย อัครพงศ์MF   ศัตรูพ่าย ศรีณรงค์  MF   ธนัญชัย บริบาล MF   พงษ์ศักดิ์ ย่องบุตร  FW   สันติ ไชยเผือกFW   เศกสรร ปิตุรัตน์ ตัวสำรอง:MF   วรพร เขียวสังข์ MF   ยุทธพงษ์ บุญอำพร ผู้ฝึกสอน: การุณ นาคสวัสดิ์ธนาคารกรุงเทพ: GK   คาโยเบ้ ลิฟวิ่งสโตนDF   ปรเมศร์ แก้วบุญมี DF   อมฤต เอกวงศ์ DF   แดนชัย วิชัยดิษฐ DF   ทินกร กมลDF   เลอสรร รักอ่อนMF   อภิรักษ์ ศรีอรุณ MF   ชัยยุทธ ไทยงามศิลป์ MF   สุรพันธ์ บัวพรหมFW   ใกล้รุ่ง ตรีจักรสังข์FW   สมพร พรอยู่ศรี ตัวสำรอง:DF   อภิชาติ ทวีเฉลิมดิษฐ์ FW   นาวี หัตถเกรียงไกร ผู้ฝึกสอน: เฉลิมวุฒิ สง่าพล

ดูเพิ่มเติม
 ไทยพรีเมียร์ลีก ฤดูกาล 2541
 ไทยเอฟเอคัพ 2541
# แพรววณิชยฐ์ เรืองทอง
แพรววณิชยฐ์ เรืองทอง  เป็นนางงามชาวไทย เธอเคยเข้าร่วมประกวดเวทีมิสไทยแลนด์เวิลด์, มิสยูนิเวิร์สไทยแลนด์ และได้เป็น มิสซูปราเนชันแนลไทยแลนด์

 การประกวด 
 นางสาวถิ่นไทยงาม 2561 
ในการประกวด นางสาวถิ่นไทยงาม 2561 แพรวสามารถคว้าตำแหน่ง รองชนะเลิศอันดับ 1 มาครอง

 มิสไทยแลนด์เวิลด์ 2018 
ในการประกวด มิสไทยแลนด์เวิลด์ 2018 แพรวสามารถคว้าตำแหน่ง รองชนะเลิศอันดับ1 มาครอง

 มิสยูนิเวิร์สไทยแลนด์ 2563 
แพรวได้เข้าร่วมประกวด มิสยูนิเวิร์สไทยแลนด์ 2563 และได้รับตำแหน่ง รองชนะเลิศอันดับดับ3 

 มิสซูปราเนชันแนลไทยแลนด์ 2022 
แพรวได้ตัดสินใจทำตามความฝันในการเป็นนางงามของเธออีกครั้ง ด้วยการตัดสินใจสมัครเข้าร่วมประกวด มิสซูปราเนชันแนลไทยแลนด์ 2022 และเธอก็สามารถคว้ามงกุฎชนะเลิศมาได้และจะเป็นตัวแทนประเทศไทยในการประกวด มิสซูปราเนชันแนล 2022 ที่ประเทศโปแลนด์ 

 มิสซูปราเนชันแนล 2022 
แพรวเป็นตัวแทนประเทศไทยในการเข้าร่วมประกวด มิสซูปราเนชันแนล 2022 ในเดือนกรกฎาคม ณ ประเทศโปแลนด์ โดยแพรวได้ตำแหน่งรองอันดับที่ 1

 มิสยูนิเวิร์สกรุงเทพมหานคร 2025 
แพรวชนะเลิศในการประกวด มิสยูนิเวิร์สกรุงเทพมหานคร 2025 ทําให้ได้เป็นตัวแทนจังหวัดกรุงเทพมหานคร ไปประกวดมิสยูนิเวิร์สไทยแลนด์ 2568
# ไชน์ออน! บากูมัตสึแบดบอยส์!
ไชน์ออน! บากูมัตสึแบดบอยส์!  เป็นซีรีส์อนิเมะโทรทัศน์ออริจินัลญี่ปุ่น สร้างโดยเจโนสตูดิโอ และอำนวยการผลิตโดยทวินเอนจิน กำกับและเขียนบทโดยเท็ตสึโอะ ฮิรากาวะ รับผิดชอบดนตรีประกอบโดยยาซูฮารุ ทากานาชิ ออกอากาศตั้งแต่เดือนกรกฎาคมถึงกันยายน พ.ศ. 2565 ทางช่อง Tokyo MX และ BS11.

 ตัวละคร 

 การผลิตและการฉาย 
ซีรีส์อนิเมะโทรทัศน์ออริจินัลประกาศสร้างในวันที่ 24 มีนาคม พ.ศ. 2565 เท็ตซึโอะ ฮิรากาวะเป็นผู้กำกับที่เจโนสตูดิโอและยังเป็นผู้เขียนบท ยาซูฮารุ ทากานาชิรับผิดชอบดนตรีประกอบ ฮิโรยูกิ ทาเก นักเขียนมังงะเจ้าของผลงงานมังงะราชันย์แห่งภูตเป็นผู้ออกแบบตัวละครต้นแบบ ส่วนมาซาฟูมิ โยโกตะดัดแปลงแบบตัวละครสำหรับแอนิเมชัน ซีรีส์อนิเมะเริ่มออกอากาศในวันที่ 8 กรกฎาคม พ.ศ. 2565 ทางช่อง Tokyo MX และ BS11 เพลงเปิดชื่อเพลงว่า  โดยทากาโนริ นิชิกาวะ ส่วนเพลงปิดมีชื่อเพลงว่า  โดยจิโซ ซนไซ เนม-เลส
# เมดคนนี้มีพิรุธ
เมดคนนี้มีพิรุธ  เป็นซีรีส์มังงะญี่ปุ่น เขียนเรื่องและวาดภาพโดยวากาเมะ คมบุ ซีรีส์เริ่มเผยแพร่ในฐานะเว็บคอมิกในปี พ.ศ. 2562 ก่อนจะได้ตีพิมพ์เป็นซีรีส์ในนิตยสารกังกังโจกเกอร์รายเดือนของสแควร์เอนิกซ์ในเดือนมกราคม พ.ศ. 2563 รวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 5 ในเดือนกุมภาพันธ์ พ.ศ. 2565มังงะมีลิขสิทธิ์ในประเทศไทยโดยสำนักพิมพ์เซนชู  ซีรีส์อนิเมะโทรทัศน์ดัดแปลงสร้างโดยสตูดิโอ Silver Link และ Blade ออกอากาศตั้งแต่เดือนกรกฎาคมถึงตุลาคม พ.ศ. 2565

 ตัวละคร 

ตัวละครหลักชาย เด็กชายจากครอบครัวมั่งคั่งผู้เสียพ่อแม่จากอุบัติเหตุทางรถยนต์ ภายหลังมีเมดคนใหม่ผู้ลึกลับนามลิลิธมาดูแล

ตัวละครหลักหญิง

เด็กหญิงจากครอบครัวร่ำรวยและเป็นเพื่อร่วมชั้นของยูริ แฟนมังงะและนิยายแนวโรแมนติก สนับสนุน "ความสัมพันธ์ต้องห้าม" ของยูริและเมด

พ่อบ้านผู้หญิงของซึคาซะผู้รู้จักกับลิลิธในอดีต

เมดคนใหม่ที่ภายหลังเข้ามาทำงานในบ้านของยูริ
# ยอดนักสืบแห่งฟูโตะ
ยอดนักสืบแห่งฟูโตะ  เป็นมังงะญี่ปุ่น ที่เขียนเรื่องโดยริกุ ซันโจะ และวาดภาพประกอบโดยมาซากิ ซาโตะ ตีพิมพ์ลงในนิตยสาร บิ๊กคอมิกสปิริตส์ ของสำนักพิมพ์โชงากูกังตั้งแต่เดือนสิงหาคม ค.ศ. 2017二人で一人の“彼ら”の新しい物語。その名も『風都探偵』 週刊ビッグコミックスピリッツで８月連載スタート！ 東映 2017年7月3日 และมีการจัดรวบรวมเป็นหนังสือมังงะรวมเล่มจนถึงปัจจุบัน ต่อมาได้ถูกดัดแปลงผลิตเป็นในรูปแบบอนิเมะและละครเวที

 ภาพรวม 
ยอดนักสืบแห่งฟูโตะ เป็นมังงะที่มีพื้นฐานมาจากเรื่อง มาสค์ไรเดอร์ดับเบิล ละครไลฟ์แอ็กชันแนวโทกูซัตสึ ที่ออกอากาศเมื่อปี ค.ศ. 2009 จากละครชุด มาสค์ไรเดอร์ ของบริษัทโทเอ โดยเส้นเรื่องนี้ต่อจากเหตุการณ์หลังจาก โอส & ดับเบิ้ล และเหตุการณ์หลังจากที่อากิโกะแต่งงานกับริว ในส่วนภาพดีไซน์ตัวละครของโชทาโร่และฟิลิป ยังใช้รูปแบบเดิมแม้ว่าจะไม่ได้อิงจากตัวนักแสดงก็ตาม และด้วยเป็นมังงะแนวเซเน็ง ทำให้สามารถปรับแก้ข้อจำกัดเดิมที่ออกอากาศในโทรทัศน์ได้ ตั้งแต่ฉากแสดงภาพเปลือยของผู้หญิง, ฉากความรุนแรง, ฉากการเสียชีวิตของมนุษย์ นอกจากนี้ดีไซน์ตัวละครโดพันท์ สามารถทำได้อิสระนอกจากรูปแบบคนแสดง

 เนื้อเรื่อง 
หลังจบเหตุการณ์มิวเซี่ยม และฟาวเดชั่น X ไปหลายปี อากิโกะก็ได้แต่งงานกับริว และสำนักงานนักสืบนารุมิ ก็เริ่มมีชื่อเสียงโด่งดังมากขึ้น แม้ว่าเหตุการณ์ในเมืองฟูโตะจะดูเหมือนสงบสุขแล้ว กระทั่งมีหญิงสาวปริศนาชื่อว่า "โทคิเมะ" ปรากฎตัวขึ้น พร้อมกับคดีปริศนาต่าง ๆ เกี่ยวกับไกอาเม็มโมรี่ที่เกิดขึ้นตามมาไม่ขาดสาย คู่หูนักสืบ โชทาโร่ และ ฟิลิป จึงต้องกลับมาต่อสู้ภายใต้ชื่อ มาสค์ไรเดอร์ดับเบิล อีกครั้ง โดยที่พวกเขาจะต้องเผชิญศัตรูที่น่ากลัวกว่าครั้งก่อน

 ตัวละคร 

 อนิเมะ 
 อนิเมะทางโทรทัศน์ 
ยอดนักสืบแห่งฟูโตะ ได้ประกาศว่าจะถูกนำไปทำในรูปแบบอนิเมะทางโทรทัศน์ เมื่อวันที่ 3 เมษายน ค.ศ. 2021 และเป็นเรื่องแรกของซีรีส์มาสค์ไรเดอร์ที่ได้ถูกนำไปทำในรูปแบบอนิเมะ ผลิตโดย Studio Kai และ Ishimori Entertainment ออกอากาศเมื่อวันที่ 1 สิงหาคม จนถึงวันที่ 17 ตุลาคม ค.ศ. 2022 ทางสถานีทางดาวเทียม TOKYO MX, BS11, U-NEXT และได้ถูกฉายในต่างประเทศทางสตรีมมิงอีกด้วย

ทั้งนี้ตัวละคร โชทาโร่, ฟิลิป, อากิโกะ, เทรุอิ ได้นำนักพากย์ที่เคยให้เสียงในเกม KAMEN RIDER memory of heroez

 รายชื่อตอน (อนิเมะ) 
 ตอนที่ ชื่อตอน ออกอากาศ

 ภาพยนตร์อนิเมะ 
ยอดนักสืบแห่งฟูโตะ ภาพสลักแห่งมาสค์ไรเดอร์สกัล  เป็นภาพยนตร์ที่เล่าเรื่องเหตุการณ์หลังเนื้อหาอนิเมะฤดูกาลที่ 1 จบลง และนำเนื้อหาจากเหตุการณ์บีกินส์ไนท์และคาเมนไรเดอร์สคัล เมสเสจ for ดับเบิล มาเล่าขยายความต่อจากภาพยนตร์ชุดเดิม เข้าฉายในโรงภาพยนตร์ที่ร่วมรายการในประเทศญี่ปุ่นเมื่อวันที่ 8 พฤศจิกายน ค.ศ. 2024

ในประเทศไทย ลิขสิทธิ์และผู้นำเข้าฉายคือ บริษัท ดรีม เอกซ์เพรส (เดกซ์) จำกัด และ Japan Anime Movie ในช่วงแรกได้ฉายในรอบพิเศษก่อนฉายจริงเมื่อวันที่ 3 และ 9 พฤศจิกายน พ.ศ. 2567 และ เข้าฉายในโรงภาพยนตร์ที่ร่วมรายการเมื่อวันที่ 14 พฤศจิกายน ปีเดียวกัน
# วัดคูยาง
วัดคูยาง เป็นพระอารามหลวงชั้นตรีชนิดสามัญ สังกัดคณะสงฆ์มหานิกาย ตั้งอยู่ในตำบลในเมือง อำเภอเมืองกำแพงเพชร จังหวัดกำแพงเพชร ปัจจุบันมีพระพรหมวัชรวิสุทธิ์ (อดุลย์ อมโร) เป็นเจ้าอาวาส

เหตุที่เรียกว่าวัดคูยางเพราะ มีชาวยาง (กะเหรี่ยง) มาบูรณะวัดโบราณแห่งนี้ ชาวยางขุดคูน้ำล้อมรอบวัด จึงเรียกกันว่า "วัดคูยาง" วัดสร้างเมื่อใดและใครเป็นผู้สร้าง ไม่ปรากฏหลักฐานแน่ชัด แต่มีผู้สันนิษฐานว่าสร้างมาแล้วไม่น้อยกว่า 400 ปี จนมาถึงรัชสมัยของพระบาทสมเด็จพระจอมเกล้าเจ้าอยู่หัว ระหว่าง พ.ศ. 2394–2399 จึงได้มีผู้ก่อสร้างวัดขึ้นใหม่ในบริเวณที่ตั้งเดิม สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2397 ได้รับพระราชทานวิสุงคามสีมาเมื่อวันที่ 15 มกราคม พ.ศ. 2524

อาคารและเสนาสนะที่สำคัญภายในวัดมีรากฐานอุโบสถและแท่นพระประธาน ก่อด้วยศิลาแลงหันหน้าไปทางทิศตะวันออก ตั้งอยู่บริเวณวัดด้านเหนือ หอไตรเป็นอาคารทรงไทยพื้นถิ่นกำแพงเพชร สร้างด้วยไม้หลังคามุงกระเบื้องเกล็ดใต้ถุนสูงกว้าง 6 เมตร ยาว 12 เมตร ตั้งอยู่กลางคูน้ำเดิม

ปูชนียวัตถุที่สำคัญคือ พระพุทธวชิรปราการ นามพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นพระประธานนามพระราชทานจากพระบาทสมเด็จพระเจ้าอยู่หัว มีโบราณศิลปวัตถุที่สำคัญประกอบไปด้วย ตู้พระธรรมลายรดน้ำลงรักปิดทองโดยรอบ เขียนเป็นภาพต่าง ๆ ด้วยฝีมือช่างราวสมัยต้นกรุงรัตนโกสินทร์ จำนวน 5 หลัง หีบพระธรรม มีลายรดน้ำลงรักปิดทอง และเป็นแบบเหล็ก อยู่ในสมัยรัชกาลที่ 3 ถึง 5 ธรรมาสน์เท้าสิงห์ ศิลปะรัตนโกสินทร์  เอกสารโบราณบรรจุอยู่ในตู้และหีบ มีทั้งที่เป็นใบลานและสมุดข่อย ผ้าห่อคัมภีร์ เป็นผ้าพิมพ์ลายอย่างลายไทย และพระบฏ
# ฟุตบอลถ้วยพระราชทานประเภท ก. ประจำปี 2542
การแข่งขันฟุตบอลถ้วยพระราชทาน ประเภท ก. ประจำปี พ.ศ. 2542 จัดขึ้นโดยนำทีมทหารอากาศ ชนะเลิศไทยพรีเมียร์ลีก ฤดูกาล 2542 กับ ธนาคารกสิกรไทย ชนะเลิศฮอนด้าเอฟเอคัพ 2542 เพียงนัดเดียว โดยผู้ชนะจะได้ครอบครองถ้วยพระราชทาน ก. เป็นเวลา 1 ปี

 ชิงชนะเลิศ 

ทหารอากาศ: GK   บัญชา นุนารถDF   สุบรรณ ยศหนองทุ่มDF   สมศักดิ์ คำมณี DF   ภัคพสชนัน รัศมีDF   นิวัฒน์ ป้อมเกิด MF   วรวิทย์ ถาวรวันMF   มนตรี แพรพันธ์ MF   เสน่ห์ ลังแก้วMF   ขวัญ ไวทยาชีวะMF   ชลทิศ กรุดเที่ยงFW   ณรงค์ศักดิ์ ปั้นแตง ตัวสำรอง:MF   ส่งเสริม มาเพิ่ม  FW   วุฒิเดช สวัสดิ์รัมย์ ผู้ฝึกสอน: ปิยะพงษ์ ผิวอ่อนธนาคารกสิกรไทย: GK   นิพนธ์ มาลานนท์DF   โชคทวี พรหมรัตน์DF   ธีรยุทธ์ เพียรประสพ DF   เอกสิทธิ์ รานไพรDF   สิทธิชัย ฐิติเดชณรงค์MF   รักพงษ์ แก้วแท้ MF   ทนงศักดิ์ ประจักกะตาMF   มนตรี ยิ้มละมัยMF   ธีระศักดิ์ โพธิ์อ้นFW   บำรุง บุญพรม FW   สุธี สุขสมกิจ  ตัวสำรอง:MF   เสนาะ โล่งสว่าง MF   เคย์ ลังกาวงษ์ FW   สุวิทย์ หวัดแท่น ผู้ฝึกสอน: ทองสุข สัมปหังสิต

ดูเพิ่มเติม
 ไทยพรีเมียร์ลีก ฤดูกาล 2542
 ฮอนด้าเอฟเอคัพ 2542
# สาวน้อยร้อยไมค์
สาวน้อยร้อยไมค์ เป็นละครโทรทัศน์แนวมิวสิคัล-โรแมนติก-คอมเมดี้ ออกอากาศทางช่อง 7 เอชดี โดยเริ่มออกอากาศวันที่ 29 สิงหาคม – 11 ตุลาคม พ.ศ. 2565

 นักแสดง 
 บทบาท  นักแสดงหลัก ภูไท ศรีวรรณา (ภู)  พงศกร โตสุวรรณ เบญจมาศ คำสวรรค์ (หล้า)  แอนน่า กลึคส์ เก่ง คำสวรรค์  เปรมอนันต์ ศรีพานิช สิริน วิชยศิลป์ (แอลลี่)  จาด้า อินโตร์เร บทบาท  นักแสดงสมทบ เฟียต  นคินธร โพธิผละ พิพัฒน์  ชณภัส รุ่งหิรัญประภากร สิริมายา  พาเมล่า เบาว์เด้น ครูธำรง  ทัช ณ ตะกั่วทุ่ง แสงดาว  ธรัญญ่า มโนลีหกุล พัดชา  ขนิษฐา เบ้าหล่อเพชร สิง  กิ๊ฟ ชวนชื่น ครูเทพ  วิทยา เจตะภัย โด่ง  นวไพบูลย์ วุฒินานนท์ หล่อ  นวธันย์ ธวัชวงศ์เดชากุล เจ๊กล้วย  ดนยา รัตนธาดา ดำ  อัครเดช รอดวินิจ ไททอง ศรีวรรณา  อธิวัฒน์ สนิทวงศ์ ณ อยุธยา เสี่ยพร้อม  เวนย์ ฟอลโคเนอร์ เกตรา ศรีวรรณา  ขวัญฤดี กลมกล่อม ม่อน  ด.ช. นิธินันท์ พูลสวัสดิ์ แม่เล็ก คำสวรรค์  ปภัสรา เตชะไพบูลย์ บทบาท  ให้เกียรติรับเชิญ เรวดี ลุยเลย  ฝน ธนสุนธร บทบาท  นักแสดงตัวประกอบ ท่านประจักษ์  ธนภัทร สีงามรัตน์ โฆษกประจำวงดนตรี  อมตะ บันเทิงเทพ

 เพลงประกอบละคร 
 เพลง สาวน้อยร้อยไมค์ ร้องโดย แอนน่า กลึคส์
 เพลง คนเติมฝัน...คำสัญญา ร้องโดย แอนน่า กลึคส์
 เพลง คนเติมฝัน...คำสัญญา (Cover Version) ร้องโดย ตะวัน จารุจินดา

 เรตติ้ง 
การตอบรับของละครเรื่องนี้ทั้งหมด 30 ตอนที่ได้ออกอากาศไป (เมื่อวันที่ 29 สิงหาคม พ.ศ. 2565 - วันที่ 11 ตุลาคม พ.ศ. 2565) นีลเส็น ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 5.3

 เรตติ้งที่มีอันดับสูงที่สุดในละครแต่ละตอนจะแสดงด้วย 
 เรตติ้งอันดับต่ำที่สุดในละครแต่ละตอนจะแสดงด้วย
 เรตติ้งเฉลี่ยของละครจะแสดงด้วย

 ตอนที่  ออกอากาศ  เรตติ้งทั่วประเทศ  1  29 สิงหาคม 2565   2  30 สิงหาคม 2565  4.7 3  31 สิงหาคม 2565  4.5 4  1 กันยายน 2565  4.4 5  2 กันยายน 2565  4.4 6  5 กันยายน 2565  4.7 7  6 กันยายน 2565  5.0 8  7 กันยายน 2565  4.9 9  8 กันยายน 2565  5.4 -  9 กันยายน 2565  งดออกอากาศ 10  12 กันยายน 2565  5.4 11  13 กันยายน 2565  5.2 12  14 กันยายน 2565  5.4 13  15 กันยายน 2565  5.1 14  16 กันยายน 2565  5.0 15  19 กันยายน 2565  5.1 16  20 กันยายน 2565  5.5 17  21 กันยายน 2565  5.5 18  22 กันยายน 2565  5.5 19  23 กันยายน 2565  5.6 20  26 กันยายน 2565  5.7 21  27 กันยายน 2565  5.6 22  28 กันยายน 2565  4.7 23  29 กันยายน 2565  5.2 24  30 กันยายน 2565  5.8 25  3 ตุลาคม 2565  5.5 26  4 ตุลาคม 2565  5.8 27  5 ตุลาคม 2565  5.7 28  6 ตุลาคม 2565  5.9 29  7 ตุลาคม 2565   -  10 ตุลาคม 2565  งดออกอากาศ 30 (ตอนจบ)  11 ตุลาคม 2565  6.1 ค่าเฉลี่ย  
 อ้างอิง
# วัดบางเขียด
วัดบางเขียด เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางเขียด อำเภอสิงหนคร จังหวัดสงขลา มีที่ดินตั้งวัดเนื้อที่ 10 ไร่ อาณาเขตบริเวณวัด กว้าง 120 เมตร ยาว 180 เมตร

วัดบางเขียดตั้งวัดเมื่อ พ.ศ. 2189 ได้รับพระราชทานวิสุงคามสีมาเมื่อ พ.ศ. 2300 ในด้านการศึกษาทางวัดได้จัดซื้อที่ดินชาวบ้านสร้างโรงเรียนประถมศึกษาขึ้น 

อาคารเสนาสนะที่สำคัญ ได้แก่ อุโบสถเป็นรูปแบบสถาปัตยกรรมตามแบบพระราชนิยมในรัชกาลที่ 3 โดยดัดแปลงให้เป็นรูปแบบเหมาะสมของท้องถิ่นสงขลา เป็นอุโบสถโถงก่ออิฐถือปูน บริเวณตัวผนังอุโบสถ ทำเป็นซุ้มโค้งทุกช่องเสา หลังคาชั้นเดียว มีบีกนกคลุมแบบพาไลรอบ ไม่มีช่อฟ้าและใบระกา หลังคามุงกระเบื้องดินเผาแบบพื้นบ้าน เชื่อมโครงสร้างหลังคาโดยใช้สลัก ภายในประดิษฐานพระพุทธรูปทับนั่งปางมารวิชัยบนบัลลังก์ผ้าทิพย์ 4 ชั้น เป็นอุโบสถที่ไม่ปรากฏในใบเสมาหรือใบเสมาหลบใน วัดมีมณฑปบัวอยู่บริเวณด้านหน้าทางขวามือของอุโบสถ ก่ออิฐถือปูนคล้ายหอระฆังบนฐานสี่เหลี่ยม ทรงสี่เหลี่ยมย่อมุม ยอดแหลม เจาะช่องประตูจำนวน 4 ช่อง มีซุ้มหน้าบันจำนวน 4 ซุ้ม เป็นที่บรรจุอิฐของอดีตเจ้าอาวาสวัดบางเขียด น่าจะสร้างในสมัยพุทธศตวรรษที่ 25
# ดูอิตยัวร์เซลฟ์!!
{{Infobox animanga/Print
| type            = manga
| author          = โคยูบิตะ เบรุ
| publisher       = สแควร์เอนิกซ์
| publisher_en    = 
| demographic     = โชเน็ง
| magazine        = มังงะอัพ!
| first           = 5 ตุลาคม พ.ศ. 2565
| last            = 
| volumes         = 1
| volume_list     = 
}} ดูอิตยัวร์เซลฟ์!! (Do It Yourself!!) เป็นซีรีส์อนิเมะออริจินัลญี่ปุ่น ผลิตโดยสตูดิโอ Pine Jam กำกับโดยคาซูฮิโระ โยเนดะ เขียนบทโดยคาซูยูกิ ฟูเดยาซุ ออกแบบตัวละครโดยยูซูเกะ มัตสึโอะ และรับผิดชอบดนตรีประกอบโดยเรียวเฮ ซาตากะ เริ่มออกอากาศในเดือนตุลาคม พ.ศ. 2565 ทางช่อง TV Tokyo, AT-X, BS11 และ NST เพลงเปิดมีชื่อเพลงว่า  โดยโนโนมิ อินางากิ, คานะ อิจิโนเซะ, อายาเนะ ซากูระ, อาซูมิ วากิ, คาริง ทากาฮาชิ และนิจิกะ โอโมริ 

มังงะดัดแปลงวาดภาพโดยโคยูบิตะ เบรุ เริ่มเผยแพร่ทางมังงะอัพ!'' นิตยสารมังงะออนไลน์ของสแควร์เอนิกซ์ในเดือนตุลาคม พ.ศ. 2565

ตัวละคร

 / 

 / 

 / 

 / 

 /
# คาบสมุทรสทิงพระ
คาบสมุทรสทิงพระ เป็นคาบสมุทรในจังหวัดสงขลา ครอบคลุมพื้นที่อำเภอสิงหนคร อำเภอกระแสสินธุ์ อำเภอสทิงพระ และอำเภอระโนด มีพื้นที่ประมาณ 800 ตารางกิโลเมตร คาบสมุทรมีลักษณะแคบยาว มีความยาวประมาณ 70 กิโลเมตร มีความกว้างตั้งแต่ 5–12 กิโลเมตร สภาพทางภูมิศาสตร์เป็นที่ราบชายทะเลถูกขนาบด้วยทะเลสาบสงขลาทางทิศตะวันตกและอ่าวไทยทางทิศตะวันออก สภาพพื้นที่ทางทิศตะวันตกเป็นที่ราบ ส่วนพื้นที่ทางทิศตะวันออกมีสันทรายในแนวเหนือ-ใต้ตามแนวทางหลวงหมายเลข 408 ยกตัวสูงเป็นเนินคั่นระหว่างพื้นที่ราบริมทะเล

แผ่นดินที่อยู่ขอบทะเลสาบสงขลาเกิดจากการทับถมของซากหอย ปะการังและทรายที่ถูกคลื่นลมพัดพาเข้ามาทำให้มีแนวยาวตั้งแต่เชิงหัวเขาแดง อำเภอสิงหนครขึ้นไปถึงอำเภอหัวไทร จังหวัดนครศรีธรรมราช มีลักษณะเป็นสันทรายทอดตามแนวทิศเหนือ-ใต้

ธรณีวิทยา
ธรณีสัณฐานชายฝั่งคาบสมุทรสทิงพระพัฒนาการมาตั้งแต่สมัยไพลสโตซีน (Pleistocene) สมัยโฮโลซีน (Holocene) จนถึงปัจจุบัน พัฒนาการดังกล่าวเกิดจากการสะสมตัวของตะกอนที่ถูกพัดพามาจากแผ่นดินใหญ่ด้านตะวันตกในสมัยไพลสโตซีนตอนปลายเมื่อ 46,000–30,000 ปีที่ผ่านมา ปรากฏหลักฐานของเปลือกหอยทะเลและพืชโบราณบริเวณอําเภอสิงหนคร จังหวัดสงขลาที่ระดับความลึก 31 เมตรและ 24.5 เมตร ต่อมาในสมัยโฮโลซีนน้ําทะเลเข้าท่วมพื้นที่ชายฝั่งและแผ่นดินใหญ่ทําให้เกิดการสะสมตะกอนทะเล

หลักฐานการบันทึก
ในคริสต์ศวรรษที่ 2 ปโตเลมีบันทึกชื่อเมืองที่ชื่อ เปอริมูลา (Perimula) ซึ่งนักประวัติศาสตร์เชื่อว่าเป็นเมืองท่าแถบคาบสมุทรสทิงพระ

ในแผนที่การเดินเรือของเฟรเดอริก อาร์เทอร์ นีล (F.A. Neale) พ.ศ. 2395 ปรากฏชื่อคาบสมุทรสทิงพระว่า Island of Tantalem และจากแผนที่ของแวริงตัน สมิท (Waryngton Smith) เมื่อ พ.ศ. 2440 เข้าใจว่าคาบสมุทรสทิงพระคงเป็นเกาะขนาดใหญ่ อย่างไรก็ดีจากแผนที่แสดงเขตกัลปนาในสมัยอยุธยา เขียนขึ้นราว พ.ศ. 2223–2242 พื้นที่แถบคาบสมุทรสทิงพระเป็นแผ่นดินใหญ่ ไม่ได้เป็นเกาะเหมือนแผนที่ของชาวต่างประเทศ

แหล่งโบราณคดี
ปรากฏชุมชนเริ่มแรกในช่วงพุทธศตวรรษที่ 12–14 บริเวณเขาคูหา ตําบลชุมพล อําเภอสทิงพระ เป็นชุมชนในลัทธิศาสนาพราหมณ์ที่มีการขุดแหล่งน้ําขนาดใหญ่สําหรับชุมชนใช้ประโยชน์ เปลือกหอยจำนวนมากที่พบในสระดังกล่าว มีช่วงอายุเวลา 6,250 ± 550 ปี ถึง 4,981± 540 ปี ที่ผ่านมา ซึ่งเป็นช่วงเวลาของสมัยโฮโลซีนตอนกลาง

ชุมชนโบราณและแหล่งโบราณคดีแถบคาบสมุทรสทิงพระ ได้แก่ 
 ชุมชนโบราณระโนด หรือชุมชนอู่ตะเภา ปรากฎร่องรอยการตั้งถิ่นฐานตั้งแต่สมัยก่อนประวัติศาสตร์ ยังมีการพบศิวลึงค์ในยุคแรก ๆ 
 ชุมชนโบราณพังยาง  เมืองพังยางและบริเวณวัดขุข้าง พบเทวรูปพระวิษณุ ซึ่งมีอายุประมาณพุทธศตวรรษที่ 13 
 ชุมชนโบราณบริเวณ ตำบลบ่อตรุ ได้แก่วัดพระเจดีย์งามและวัดสีหยัง เป็นสิ่งก่อสร้างอายุราวพุทธศตวรรษที่ 15–16
 แหล่งโบราณคดีวัดพะโคะ คูหา ชะแม ปรากฎถ้ำขุดในลัทธิไศวนิกาย ซึ่งอาจมีอายุราวพุทธศตวรรษที่ 12 ขึ้นไป 
 เมืองโบราณสทิงพระ พบหลักฐานทางโบราณคดีที่น่าจะมีอายุตั้งแต่พุทธศตวรรษที่ 11–12 เป็นต้นมาจนถึงพุทธศตวรรษที่ 19 หรือลงมาจนถึงสมัยอยุธยา
 ชุมชนโบราณปะโอ ปรากฎหลักฐานพุทธศาสนานิกายมหายาน วัชรยาน ราวพุทธศตวรรษที่ 15–18
 มหาสถูปวัดเขาน้อย แบบช่างสมัยศรีวิชัย ราวพุทธศตวรรษที่ 13–18
# วัดช้าง (จังหวัดนครนายก)
วัดช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านนา อำเภอบ้านนา จังหวัดนครนายก ปัจจุบันมีพระครูโสภณนาคกิจ หรือ พระอาจารย์เดช เจ้าคณะตำบลพิกุลออก เป็นเจ้าอาวาส

ประวัติ
วัดช้างสร้างเมื่อใดไม่แน่ชัด ที่ตั้งของวัดเคยเป็นที่พักช้างของทางราชการตั้งแต่สมัยกรุงศรีอยุธยา มีปะรำพิธีรับช้างอยู่ที่มุมด้านทิศตะวันออกของวัดเป็นที่ราบลุ่ม อีกเรื่องระบุว่าเหตุที่ชื่อว่าวัดช้างเพราะในบึงน้ำพบซากช้างจำนวนมากซึ่งช้างล่มตาย พบซากกระดูกช้างจึงตั้งชื่อว่า "วัดช้าง" 

บ้างก็เล่าว่าหลวงพ่อคุ้มเป็นผู้ริเริ่มร่วมมือกับชาวบ้านสร้างวัด ต่อมาเมื่อมีกำลังทหารหมู่หนึ่งได้ทำการต้อนช้างป่ามาหลบพักอาศัยอยู่ที่ใต้ถุนศาลาการเปรียญ แต่เนื่องจากได้เกิดมีฝนตกลงมาอย่างหนัก และไม่มีทีท่าว่าจะหยุด ทำให้ทหารกลุ่มนั้นไม่สามารถหากิ่งไม้แห้งมาทำเป็นฟืนก่อไฟเพื่อหุงต้มอาหารได้ ทหารกลุ่มนั้นจึงได้ใช้วิชาบังตา หลอกหลวงพ่อคุ้ม แล้วแอบใช้มีดถากเสาศาลาการเปรียญเพื่อเอาไม้มาทำฟืนหุงข้าว แต่ด้วยที่หลวงพ่อคุ้มมีวิชาอาคมที่เหนือกว่าจึงไม่สามารถใช้วิชาบังตาได้คงปล่อยให้เหล่าทหารได้กินข้าวกินปลากันจนเป็นที่เรียบร้อยและนอนหลับไป หลวงพ่อคุ้มได้ใช้วิชากำบังแก้เผ็ดเหล่าทหารโดยการนำเอากะลามะพร้าว ไปวางครอบไว้บนหัวของช้างที่ทหารเหล่านั้นต้อนมาผูกไว้ใต้ศาลา เมื่อทหารตื่นมาก็ไม่พบช้างของตน ตามหาก็ไม่พบ จึงต่างพากันสำนึกผิดนเข้าไปกราบขอขมาอภัยที่ได้ล่วงเกินหลวงพ่อไป หลวงพ่อคุ้มมีเมตตาให้อภัยในโทษนั้น และให้ทหารพวกนั้นไปทำการตัดต้นไม้มาทำเสาศาลาการเปรียญให้เรียบร้อยดังเดิม จากนั้นหลวงพ่อท่านก็ถอนอาคม และคืนช้างให้กับทหารกลุ่มนั้นไป

สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2273 ได้รับพระราชทานวิสุงคามสีมาเมื่อ พ.ศ. 2323

ปูชนียวัตถุ
ปูชนียวัตถุที่สำคัญ ได้แก่ พระพุทธรูปยืนปางห้ามพยาธิประดิษฐานอยู่หน้าอุโบสถ ใกล้ ๆ กันคือท้าวเวสสุวรรณประดิษฐานอยู่คู่กัน พระบรมรูปสามพระองค์คือ องค์สมเด็จพระนเรศวรมหาราช สมเด็จพระเอกาทศรถและพระสุพรรณกัลยา ส่วนหน้าวิหารมีรูปปั้นช้างและม้าออกศึก พระพุทธรูปองค์พระพุทธเมตตาประดิษฐานอยู่ในวิหาร และพระโพธิสัตว์อวโลกิเตศวรหรือพระโพธิสัตว์กวนอิมปางประทับช้างสามเศียร
# จิตรางคิมหัล
โลตัสมหัล (อักษรโรมัน: Lotus Mahal) หรือ จิตรางคิมหัล (อักษรโรมัน: Chitrangini Mahal) เป็นสิ่งปลูกสร้างฆราวาสในหัมปี ประเทศอินเดีย สร้างขึ้นด้วยสถาปัตยกรรมแบบจักรวรรดิวิชัยนคร มีความสูงสองชั้นและเป็นที่ประทับในอดีตของผู้ปกครองในจักรวรรดิวัชัยนคร

จิตรางคิมหัลตั้งอยู่ในเขตสนม (Zenana enclosure) สำหรับนางสนมหลวงในจักรวรรดิวิชัยนคร และยังเป็นที่สำหรับประชุมของจักรพรรดิกฤษณเทวรรย์ และเป็นที่ประทับของราชสกุล อาคารนี้เป็นหนึ่งในไม่กี่สิ่งปลูกสร้างในหัมปีที่ไม่ถูกโจมตีอย่างหนักเมื่อคราหัมปีถูกโจมตี โดยเฉพาะจากรัฐสุลต่านเดกกัน กระนั้น งานแกะสลักส่วนใหญ่ในอาคารเสื่อมโทรมลงและที่เห็นในปัจจุบันเป็นผลงานสร้างใหม่จากคณะบูรณะอาคาร